**Приложение № 6**

 **Проект**

 **ДОГОВОР[[1]](#footnote-1)**

**№ 01-04-……/…………..2018г.**

 Днес,.........2018г., в гр. София между страните:

**”БДЖ - Товарни превози” ЕООД**, със седалище и адрес на управление: гр. София - 1080, Столична община, район "Средец", ул. “Иван Вазов” № 3, вписано в Търговския регистър при Агенцията по вписванията с ЕИК: 175403856, представлявано от управителя инж. Любомир Симеонов Илиев, наричано по-долу за краткост “**ВЪЗЛОЖИТЕЛ”**

и

**…………………**,със седалище и адрес на управление: ……………………………, вписано в Търговския регистър при Агенция по вписванията с ЕИК: ......................, представлявано от .................................., наричан по-нататък за краткост **“ИЗПЪЛНИТЕЛ”,**

 **на основание чл. 112 и чл. 183 от Закона за обществените поръчки (ЗОП) и влезли в сила- Решение № ……………… на Управителя на „БДЖ–Товарни превози” ЕООД за откриване на открита процедура по ЗОП за възлагане на обществена поръчка с предмет: „Доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД, за едногодишен период”, делима на 9 об. позиции и Решение № …………. на Управителя на „БДЖ–Товарни превози” ЕООД за определяне на изпълнител на обществена поръчка се сключи настоящият договор за следното:**

 **І. ПРЕДМЕТ НА ДОГОВОРА**

**Чл.1.(1) Възложителят** възлага, а **Изпълнителят** се задължава да извърши доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД, за едногодишен период, делима на 9 обособени позиции, както следва:

* **Обособена позиция № 1** – „Металогумен пакет петслоен и металогумен пакет трислоен”;
* **Обособена позиция № 2** – „Сайлентблок за еластичен съединител (ремонтен размер - Ø86,70)”;
* **Обособена позиция № 3** – „Сайлентблок за шатун на редуктор (заготовка Ø163/ Ø76)” и „Сайлентблок за шатун на редуктор”;
* **Обособена позиция № 4** – „Сайлентблок "шайба" за буксово водило” ;
* **Обособена позиция № 5:** „Сайлентблок цилиндричен за глава на голяма тяга и за глава на напречен балансер”;
* **Обособена позиция № 6:** „Сайлентблок цилиндричен за основа на голяма тяга”;
* **Обособена позиция № 7:** „Сайлентблок сферичен за напречен шатун на централния болт, за напречен шатун на централния ресор и надлъжна тягова ленкерна щанга”;
* **Обособена позиция № 8:** „Сайлентблок цилиндричен за буксово водило (заготовка Ø128)”;
* **Обособена позиция № 9:** „Сайлентблок за амортисьор”.

 **(2)** Доставката на металогумените пакети и сайлентблокове за електрически локомотиви серии 43, 44, 45 и 46 е по вид и количества, съгласно Техническа спецификация за доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД за едногодишен период **–** Приложение № 1, неразделна част от договора.

**ІІ.** **СРОК И МЯСТО НА ДОСТАВКА**

**Чл.2.(1)** Настоящият договор се сключва за срок от 4 /четири/ месеца, считано от датата на подписването му от страните.

 **(2)** Доставката на металогумените пакети и сайлентблокове за всички обособени позиции се извършва на една партида в срок до 90 /деветдесет/ дни, след сключване на договора.

 **(3)** Количествата и местата за доставка на металогумените пакети и сайлентблокове са посочени в Техническа спецификация за доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД за едногодишен период **–** Приложение № 1.

 **(4)** Места на доставка - металогумените пакети и сайлентблокове се доставят по количества,съгласно Техническа спецификация за доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД за едногодишен период - Приложение № 1, както следва:

 - металогумените пакети и сайленблокове от обособена позиция № 1 и обособена позиция № 2, се доставят DDP, съгласно изискванията на INCOTERMS 2011, в склад на локомотивно депо Бургас; с административен адрес: гр. Бургас, гара "Владимир Павлов".

 - сайлентблоковете от обособена позиция № 3 до обособена позиция № 9, включително, се доставят DDP, съгласно изискванията на INCOTERMS 2011 в склад на локомотивно депо Стара Загора, с административен адрес: гр. Стара Загора п.к. 6002, кв. "Индустриален".

 **(5)** За дата на доставка се счита датата на подписване на приемо-предавателния протокол по чл. 11 от настоящия договор.

**IIІ.** **ЦЕНИ И УСЛОВИЯ НА ПЛАЩАНЕ**

 **Чл.3.(1)** Единичните цени са посочени в представеното ценово предложение на **Изпълнителя** – Приложение № 4.1- № 4.9 за съответната обособени позиции и са валидни за срока на действие на настоящия договор.

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Лок. серия** | **Наименование** | **Чертежен №** | **Каталожен №** | **Количество /бр./** | **Ед. цена в лв. без ДДС**  | **Обща цена в лв. без ДДС** |
|
| **1** | 46 | Металогумен пакет петслоен | BL102-32 | 735Е-3-031-043 | 24 |   |   |
| Металогумен пакет трислоен | BL102-31 | 735Е-3-031-042 | 16 |   |   |
|
| **2** | 46 | Сайлентблок за еластичен съединител (ремонтен размер - Ø86,70 ) | BL 318 -74 | 735Е-3-902-005-а | 200 |   |   |
| **3** | 43, 44, 45 | Сайлентблок за шатун на редуктор (заготовка Ø163/ Ø76) | 62 E13 - 6 Lo99 921 ЧМ, Со | 68 E13 - 302  | 108 |   |   |
| Сайлентблок за шатун на редуктор | 62 E13 - 6 Lo99 921 ЧС, Со | 68 E13 - 302  | 68 |   |   |
| Обща стойност за об. №2 |   |   |   |   |   |
| **4** | 43 | Сайлентблок "шайба" за буксово водило | 52Е15-216 Ло 85011 | 64 E15-104 | 128 |   |   |
| **5** | 43 | Сайлентблок цилиндричен за глава на голяма тяга и за глава на напречен балансер  | 47Е18-3 Ло307131  | 64 E18-009; 64 Е20-007 | 30 |   |   |
| **6** | 43 | Сайлентблок цилиндричен за основа на голяма тяга | 47Е18-5 Ло 307132 | 64 E18-010 | 16 |   |   |
| **7** | 43 | Сайлентблок сферичен за напречен шатун на централния болт, за напречен шатун на централния ресор и надлъжна тягова ленкерна щанга  | 47Е20-22 Ло307133 | 64 E18-011 64 Е20-009 64 Е20-502 | 100 |   |   |
| **8** | 43 | Сайлентблок цилиндричен за буксово водило (заготовка Ø128) | 52Е15-192 Ло96271 | 64 E15-105  | 96 |   |   |
| **9** | 43 | Сайлентблок за амортисьор | 52 Е51-67 Ло 432475 | 68 E20-307  | 60 |   |   |

**(2)** Цената се разбира DDP, съгласно „INCOTERMS 2011” /включително опаковка, маркировка, транспорт, застраховка, мито/ в български лева без ДДС, в посоченото място за доставка в Техническа спецификация за доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД за едногодишен период – Приложение № 1.

**(3)** Общата стойност на договора за възлиза на ………../……/ лева без ДДС.

**Чл.4.(1)** Плащането се извършва по банков път в лева в срок до 30 /тридесет/ дни след доставката на металогумени пакети и сайлентблокове и предоставяне на необходимите документи за извършване на плащане:

- оригинална фактура, издадена на името на ”БДЖ – Товарни превози” ЕООД, с адрес: гр. София - 1080, ул. “Иван Вазов” № 3 с МОЛ – инж. Любомир Илиев – Управител, съдържаща № на договора за доставка и предмет на договора;

- приемо-предавателен протокол за извършена доставка по вид и количество, подписан от оправомощени представители на двете страни;

- сертификат за качество, издаден от производителя с оригинален подпис и печат;

 - измервателни карти и приемателни протоколи/или други еквивалентни документи/, с отразени всички параметри, които подлежат на контрол и измерване, както и граничните стойности за всеки параметър, копие.

**(2)** На плащане подлежат само приетите от **Възложителя** по количество и вид металогумени пакети и сайлентблокове.

**(3)** Плащането ще се извърши от **Възложителя** по банков път по сметката на Изпълнителя в банка ……, IBAN: ………., BIC :…….., титуляр: **……...**

**(4)** Адресът, на който трябва да се предоставят документите за извършване на плащането: гр. София - 1080, ул. “Иван Вазов” № 3, ”БДЖ – Товарни превози” ЕООД, отдел „Ремонт на локомотиви”.

(5) Когато частта от поръчката, която се изпълнява от подизпълнител, може да бъде предадена като отделен обект на Изпълнителя или на Възложителя, Възложителят заплаща възнаграждение за тази част на подизпълнителя.

 **(6)** Разплащанията по ал. 5 се осъществяват въз основа на искане, отправено от подизпълнителя до **Възложителя** чрез **Изпълнителят**, който е длъжен да го предостави на възложителя в 15-дневен срок от получаването му.

 **(7)** Към искането по ал.6 изпълнителят предоставя становище, от което да е видно дали оспорва плащанията или част от тях като недължими.

 **(8)** **Възложителят** има право да откаже плащането по ал. 6 когато искането за плащане е оспорено, до момента на отстраняване на причината за отказа.

 **ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 5.(1)** **Възложителят** има право да изисква от **Изпълнителя** да изпълни качествено и всрок предмета на договора.

**(2) Възложителят** има право да задържи съответна част от гаранцията за изпълнение при неизпълнение от страна на **Изпълнителя** на клаузи от договора и да получи неустойка в размера, определен в чл. 17 от този договор.

**(3) Възложителят** има задължение да заплати на **Изпълнителя** само за приетата и извършена доставка, съгласно договорения срок.

**(4) Възложителят** има право да изисква от **Изпълнителя** ако е обявил в офертата си ползване на подизпълнител/ли да сключи договор/и за подизпълнение и да му ги представи в срок от до 3 (*три*) работни дни от сключването им .

 **V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 **Чл.6.(1) Изпълнителят** има право да получи уговорената цена при условията и в срока, посочени в настоящия договор.

 **(2) Изпълнителят** се задължава да достави договореното количество металогумените пакети и сайлентблокове в съответствие с изискванията на **Възложителя**, посочени в Техническа спецификация за доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД за едногодишен период **–** Приложение № 1, неразделна част от този договор.

 **(3) Изпълнителят** се задължава да извърши доставката качествено и с необходимата грижа, при условията на този договор.

 **(4) Изпълнителят** се задължава да представи на **Възложителя** сключените договори с подизпълнители в срок до 3 (*три*) работни дни от сключването им. **Изпълнителят** изпраща копие на договора или на допълнителното споразумение на **Възложителя,** заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [11 от ЗОП](http://web.apis.bg/p.php?i=2752471#p28982788).

 **(5)** Ако **Изпълнителят** е обявил в офертата си ползване на подизпълнител/ли, то следва да сключи договор/договори за подизпълнение с посочените в офертата му подизпълнители в срок от 5 /пет/ дни от сключване на настоящия договор и да предостави оригинален екземпляр на **Възложителя** в тридневен срок .

 **(6) Възложителят** изисква замяна на подизпълнител, който не отговаря на условията на критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата.

 **(7)** Независимо от възможността за използване на подизпълнители, отговорността за изпълнение на договора за обществена поръчка е на **Изпълнителят.**

 **(8)** След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. **Изпълнителят** уведомява **Възложителя** за всякакви промени в предоставената информация в хода на изпълнението на поръчката.

 **(9)** Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

 **(10)** При замяна или включване на подизпълнител, **Изпълнителят** представя на възложителя всички документи, които доказват изпълнението на условията по ал.9, заедно с копие на договора за подизпълнение или на допълнително споразумение в тридневен срок от тяхното сключване (чл.75, ал.2 от ППЗОП).

 Чл. 7.(1) Когато Изпълнителят е сключил договор/договори за подизпълнение, работата на подизпълнителите се приема от Възложителя в присъствието на Изпълнителя и подизпълнителя.

 **VІ. ГАРАНЦИОНЕН СРОК**

 **Чл.8.** Гаранционният срок в експлоатация на трислойните и петслойни металогумени пакети и на сайлентблоковете, трябва да бъде не по-малък от 250 000 км пробег на локомотива, а на съхранение - 24 месеца от датата на доставка на изделията.

**VІІ. ОПАКОВКА И МАРКИРОВКА**

 **Чл.9.(1)** Опаковката на трислойните и петслойни металогумени пакети и на сайлентблокове е стандартна на завода производител, обичайна за дадения вид стока и е включена в цената. Опаковката трябва да осигурява запазване на целостта им и изключваща евентуални повреди или инциденти по време на транспортирането им. Всяка опаковка да е обозначена с етикет с фирмена марка на производителя и описание на изделията с посочени означения.

**(2)** Трислойните и петслойни металогумени пакети и сайлентблокове да са маркирани на подходящи места с трайна маркировка, включваща фирмен знак на завода производител, месец и година на производство и пореден номер на изделието.

**VIІІ. ПРИЕМАНЕ И ПРЕДАВАНЕ. ПРЕМИНАВАНЕ НА СОБСТВЕНОСТТА И РИСКА**

 **Чл.10.** На предаване и приемане подлежат само тези трислойни и петслойни металогумени пакети и сайлентблокове, които съответстват по вид, количество и качество, предмет на доставка по настоящия договор и при условие, че са придружени от сертификат за качество, издаден от производителя с оригинален подпис и печат.

 **Чл.11.** В случай, че предаваните трислойни и петслойни металогумени пакети и сайлентблокове съответстват на договорените и заявените, приемащият представител на **Възложителя** в мястото на доставката, съставя съвместно с представител на **Изпълнителя** приемо-предавателен протокол, в който се описва предаденото количество трислойни и петслойни металогумени пакети и сайлентблокове.

 **Чл.12.** Собствеността върху трислойни и петслойни металогумени пакети и сайлентблокове и риска от погиването им преминава от **Изпълнителя** върху **Възложителя** от момента на приемането им от **Възложителя**, удостоверено с подписания от представители на двете страни приемо-предавателен протокол по чл. 11 от настоящия договор.

 **Чл.13** Когато **Изпълнителят** е сключил договор/договори за подизпълнение, работата на подизпълнителите се приема от **Възложителят** в присъствието на **Изпълнителя** и подизпълнителя.

 **ІХ. РЕКЛАМАЦИИ**

 **Чл.14.(1)** Рекламации за количествени несъответствия и видими дефекти на трислойни и петслойни металогумени пакети и сайлентблокове се правят в момента на приемането им и се удостоверяват с констативен протокол, подписан между оправомощени представители на **Изпълнителя** и **Възложителя.**

 **(2)** Рекламации за скрити недостатъци или отклонения от изискванията на **Възложителя**, се правят в рамките на гаранционния срок по чл. 8, но не по-късно от 1 (един) месец след изтичането му, при условие, че дефектът е открит в рамките на гаранционния срок.

 **(3)** Рекламациите се удостоверяват с констативен протокол между страните, за чието разглеждане и съставяне **Изпълнителя** е длъжен да се яви до 10 (десет) дни от писменото уведомление. В случай на неявяване или не постигане на споразумение, рекламацията се удостоверява от независима организация за контрол.

**(4)** Изделията предмет на рекламация се подменят с качествени такива в едномесечен срок от установяване на рекламациите по чл. 14, ал. 1 и ал. 2. При неизпълнение на това задължение от страна на **Изпълнителя**, некачественото количество се счита за недоставено и **Изпълнителят** дължи възстановяване на стойността на некачествените стоки и санкциите по чл. 17 от настоящия договор.

 **(5)** Разходите по основателните рекламации, направени от **Възложителя**,са за сметка на **Изпълнителя**.

 **Чл.15.** За подменените в условията на гаранцията трислойни и петслойни металогумени пакети и сайлентблокове, тече нов гаранционен срок равен на договорения в чл. 8 от настоящия договор.

 **Х. ГАРАНЦИЯ ЗА ИЗПЪЛНЕНИЕ НА ДОГОВОРА**

 **Чл.16.(1)**. Гаранцията за изпълнение предмета на обществената поръчка е в размер на ………. лева, която представлява 5 % от общата стойност на договора, конкретизирана за съответната обособена позиция, е както следва:……….., с която **Изпълнителят**, обезпечава изпълнението на задълженията си по този договор за период до един месец след изпълнението на договора.

Гаранцията се представя в една от следните форми:

 1. банкова гаранция (в оригинал) със срок на валидност един месец след изтичане на срока на договора. При представяне на банкова гаранция за изпълнение на договора, тя трябва да бъде безусловна, неотменяема и платима при първо писмено поискване, в което възложителят заяви, че изпълнителят не е изпълнил задължението си по договора за възлагане на обществената поръчка;

 2. парична сума, внесена по банковата сметка на „БДЖ–Товарни превози” ЕООД в: УниКредит Булбанк АД, гр. София, IBAN: BG02 UNCR 7000 1501 0062 61, BIC: UNCRBGSF;

 3. застраховка, която обезпечава изпълнението чрез покритие на отговорността на изпълнителя, със срок на валидност един месец след изтичане на срока на договора. Не се допуска отложено или разсрочено плащане на застрахователната сума по застрахователния договор.

 **(2)** **Възложителят** има право да усвои изцяло или част от Гаранцията за изпълнение на договора при неточно изпълнение на задължения по договора от страна на **Изпълнителя**, в това число при едностранно прекратяване (разваляне) на договора от **Възложителя**, поради виновно неизпълнение на задължения на **ИЗПЪЛНИТЕЛЯ** по договора.

 **(3)** **Възложителят** освобождава Гаранцията за изпълнение в срок до 30(тридесет) дни след приключване на изпълнението на Договора и окончателно приемане на доставките в пълен размер, ако липсват основания за задържането от страна на **Възложителя** на каквато и да е сума по нея.

 **(4)** Освобождаването на Гаранцията за изпълнение се извършва, както следва:

 1. когато е във формата на парична сума – чрез превеждане на сумата по банковата сметка на **Изпълнителя**, посочена в чл.4, ал.3 от договора;

 2. когато е във формата на банкова гаранция – чрез връщане на нейния оригинал на представител на **Изпълнителя** или упълномощено от него лице;

 3. когато е във формата на застраховка – чрез връщане на оригинала на застрахователната полица на представител на **Изпълнителя** или упълномощено от него лице.

 **(5)** **Възложителят** има право да задържи съответна част и да се удовлетвори от Гаранцията за изпълнение, когато **Изпълнителят** не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на **Изпълнителя**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

 **(6)** Гаранцията или съответната част от нея не се освобождава от **Възложителя**, ако в процеса на изпълнение на договора е възникнал спор между Страните относно неизпълнение на задълженията на **Изпълнителя** и въпросът е отнесен за решаване пред съд. При решаване на спора в полза на **Възложителя** той може да пристъпи към усвояване на гаранциите.

**(7) Възложителят** има право да усвои такава част от гаранцията, която покрива отговорността на **Изпълнителя** за неизпълнението, включително размера на начислените неустойки и обезщетения.

**(8)** В случай, че банката издала гаранцията за изпълнение на договора, се обяви в несъстоятелност или изпадне в неплатежоспособност /свръх задлъжнялост, или й се отнеме лиценза, или откаже да заплати предявената от **Възложителя** сума в 3-дневен срок, Възложителят има право да поиска, а **Изпълнителят** се задължава да предостави, в срок до 5 работни дни от направеното искане, съответната заместваща гаранция от друга банкова институция.

 **(9)** Когато като Гаранция за изпълнение се представя застраховка, **Изпълнителят** предава на **Възложителя** оригинален екземпляр на застрахователна полица, издадена в полза на **Възложителя** /в която **Възложителят** е посочен като трето ползващо се лице (бенефициент), която трябва да отговаря на следните изисквания:

**1.1.** Да е влязла в сила;

**1.2**. да обезпечава изпълнението на този Договор чрез покритие на отговорността на **Изпълнителя**;

**1.3.** да бъде със срок на валидност за целия срок на действие на Договора плюс 30 (тридесет) дни след изтичането му.

**1.4**. По застраховката не трябва да се прилага самоучастие на застрахования.

**1.5.** При противоречие между сключената застрахователна полица и Общите условия и/или Специалните условия на застрахователя, следва договорените условия в полицата да са с предимство пред Общите условия и/или Специалните условия на застрахователя.

**1.6.** За доказване валидността на застраховката, изпълнителят следва да представи документ за платена застрахователна премия – копие, заверено „вярно с оригинала”. Застрахователната премия следва да бъде платена еднократно при сключване на застраховката.

 **(10)** Когато гаранцията за изпълнение е учредена под формата на банкова гаранция или застраховка, цялата или част от нея се усвоява чрез декларация до съответната банка, че **Изпълнителят** е в неизпълнение на договора, без да е необходимо посочване на конкретни обстоятелства или представяне на доказателства.

**(11)** Разходите по обслужване на гаранцията за изпълнение на договора се поемат от **Изпълнителя.**

**ХІ. САНКЦИИ**

 **Чл.17.** При неизпълнение, на което и да е от договорните задължения, включително закъснение на доставките, **Изпълнителят** дължи неустойка в размер на 0,2% на ден, но не повече от 10% от стойността на неизпълнението или произлезлите от това щети, вреди и пропуснати ползи, ако са по – големи.

 **Чл.18. Възложителят** има право да приспада начислената по предходната клауза неустойка от цената на договора, от гаранцията за изпълнение на договора или от която и да е друга сума, дължима на **Изпълнителя** по този договор.

**ХІІ.СЪОБЩЕНИЯ**

 **Чл.19.** Всички съобщения между страните, свързани с изпълнението на настоящия договор са валидни, ако са направени в писмена форма и са подписани от оправомощени представители на **Възложител** и **Изпълнител.**

 **Чл.20.** За дата на съобщението се смята:

- датата на предаването – при предаване на ръка на съобщението;

- датата, посочена на обратната разписка – при изпращане по пощата;

- датата на приемането – при изпращане по факс.

 **Чл.21.** За валидни адреси за приемане на съобщения, свързани с изпълнението на настоящият договор и предаване на документи се смятат:

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**гр. София - 1080**

**ул. „Иван Вазов” № 3**

**„БДЖ - Товарни превози” ЕООД**

 **Дирекция „Ремонт на локомотиви и товарни вагони”**

**Отдел „Ремонт на локомотиви”**

**Лице , тел.: ………………**

**Чл.22.** При промяна на адреса съответната страна е длъжна да уведоми другата в тридневен срок от промяната. В случай, че някоя от страните не е изпълнила това свое задължение, всички съобщения, изпратени до последният й валиден по договора адрес се считат за надлежно връчени.

**ХІІІ. ПРЕКРАТЯВАНЕ НА ДОГОВОРА**

 **Чл.23.** **(1)** Настоящият договор се прекратява:

* с изпълнение на неговия предмет;
* по взаимно съгласие на страните, изразено в писмен вид;
* при изтичане на срока;
* по реда на чл. 118 от ЗОП;

**(2)** **Възложителят** може да прекрати договора без предизвестие, когато **Изпълнителят:**

* забави изпълнението на някое от задълженията с повече от 5 (пет) работни дни;
* не изпълни някое от задълженията си по договора;
* използва подизпълнител, без да е декларирал това в офертата си или използва подизпълнител, който не е посочил в офертата си;
* бъде обявен в несъстоятелност или когато е в производство по несъстоятелност, или ликвидация.

 **(3)** **Възложителят** може да прекрати договора с двуседмично предизвестие, без

дължими неустойки и обезщетения и без необходимост от допълнителна обосновка.

 **XIV. ЗАКЛЮЧИТЕЛНИ РАЗПОРЕДБИ**

 **Чл.24.** Страните по настоящия договор ще решават споровете, възникнали относно неговото изпълнение, по взаимно споразумение, а когато това се окаже невъзможно – по съдебен ред.

 **Чл.25.** Изменение на сключен договор за обществена поръчка се допуска по изключение, при условията на чл. 116 от ЗОП.

 **Чл.26.** За всички неуредени в настоящия договор въпроси се прилага действащото законодателство на Република България.

 **Чл.27**. Настоящият договор се състои от 9 /девет/ страници и се състави, подписа и подпечата в два еднообразни екземпляра, по един за всяка от страните.

При съставянето на настоящия договор се представиха следните документи;

1) парична гаранция;

2) документи по чл. 58, ал. 1 от ЗОП

**Приложения:**

1. Техническа спецификация за доставка на металогумени пакети и сайлентблокове за електрически локомотиви серии 43, 44, 45 и 46, собственост на „БДЖ – Товарни превози” ЕООД за едногодишен период - Приложение № 1;

2. Работни чертежи на трислойните и петслойни металогумени пакети и на сайлентблокове

3. Копие на Техническите предложения на участника, определен за изпълнител – Приложение № 3.1-№ 3.9 ;

4.Копие на Ценовите предложения на участника, определен за изпълнител – Приложение № 4.1-№ 4.9.

**ВЪЗЛОЖИТЕЛ: ИЗПЪЛНИТЕЛ:**

**инж. Любомир Симеонов Илиев**

*Управител на „БДЖ – Товарни превози” ЕООД*

1. ***\* Забележка:*** *При сключване на договора ще се оставят текстовете за обособената/те позиция/и, за които участникът е избран за Изпълнител.* [↑](#footnote-ref-1)